**LIDL NOVOGODIŠNJIM POKLONIMA OBRADOVAO VIŠE OD 4.500 MALIŠANA ŠIROM SRBIJE**

**Kompanija Lidl Srbija i njeni novogodišnji vilenjaci i ove godine bili su zauzeti najlepšim poslom – pripremom paketića za decu širom Srbije. Lidlovi vilenjaci su pripremili poklone za više od 4.500 dece, kako bi mališani iz 17 ustanova i udruženja praznike dočekali sa osmehom i radošću.**

U skladu sa društveno odgovornim postulatima kompanije, Lidl je novogodišnje paketiće usmerio ka mališanima koji žive bez roditeljskog staranja, deci sa smetnjama u razvoju, deci sa invaliditetom, mališanima sa alergijskim i respiratornim oboljenjima, kao i deci žrtvama nasilja i trgovine ljudima. Podrška stiže u specijalizovane osnovne škole i predškolske ustanove u Beogradu, Zemunu, Bačkoj Palanci, Lapovu, Staroj Pazovi, Subotici i Nišu, kao i u udruženja poput „Alergija i ja“, „Otvoreno srce sveta“, „Atina“, „Zagrljaj“, „REMAR Srbija“ i „Somborske šnajderke“.

*„Svako dete zaslužuje da praznike dočeka uz osmeh i osećaj pripadnosti. Kroz akciju Lidl vilenjaka i kreiranje novogodišnjih paketića želimo da mališanima, kojima je podrška najpotrebnija, donesemo trenutke radosti i pokažemo da na našu podršku mogu da računaju tokom cele godine“,* izjavila je **Aleksandra Mirić, iz CSR odeljenja kompanije Lidl Srbija.**

Pored različitih slatkiša i slaniša, deca iz odabranih udruženja i osnovnih škola dobiće i knjigu „Planeta Spelta“, čime Lidl nastoji da, pored radosti, deci približi i osnovne principe zdravije i održivije ishrane. Takođe, posebna pažnja posvećena je udruženjima „REMAR Srbija“ i „Somborske šnajderke“, koja su, pored paketića za najmlađe, dobila i donaciju osnovnih životnih namirnica, kao i proizvoda za održavanje lične higijene, namenjenu svojim korisnicima i štićenicima.

Ukupna vrednost ovogodišnjih donacija iznosi gotovo 3.000.000 dinara, a Lidl i njegovi vilenjaci i ove godine potvrdili su da praznici imaju najlepši smisao i zaista se isplate onda kada se radost deli sa drugima.

**O Lidlu**

Kompanija Lidl, kao deo nemačke Švarc grupe (Schwarz Gruppe), jedan je od vodećih prehrambenih trgovinskih lanaca u Nemačkoj i Evropi. Sa oko 12.600 prodavnica i više od 230 distributivnih i logističkih centara u 31 zemlji, broji ukupno više od 382.400 zaposlenih širom sveta. Jednostavnost i usmerenost na procese određuju svakodnevne aktivnosti u prodavnicama, regionalnim distributivnim centrima i nacionalnoj centrali Lidla. Istovremeno, Lidl kroz svoje aktivnosti preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture i oblikuju svakodnevno poslovanje čineći osnovu uspeha. Kompanija Lidl je u 2024. fiskalnoj godini ostvarila prodaju od 132,1 milijarde evra, vrednujući najbolji odnos cene i kvaliteta za svoje potrošače, dok su ostale kompanije u sastavu Švarc grupe zabeležile ukupni prihod od 175,4 milijarde evra u istom periodu.

Lidl je u Srbiji svoje prve prodavnice otvorio u oktobru 2018. godine i trenutno ima 82 prodavnice u 48 gradova širom zemlje. Ima dugoročne planove sa ciljem da potrošačima širom Srbije ponudi jedinstveno iskustvo kupovine i najbolji odnos cene i kvaliteta, po čemu je prepoznat u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ petu godinu zaredom i „Top Employer Europe” osmu godinu zaredom.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Filipović, RED Communication, Email: [teodora.filipovic@redc.rs](mailto:teodora.filipovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)